VIÐ VÖRUM VIÐ ÓHUGNALEGU MYNDEFNI
Við Suzanne áttum að spila tvíliðaleik kvenna klukkan 10:00.
Þann morguninn sat ég fyrir framan sjónvarpið með kaffibolla.
Ég fékk smáskilaboð um að hún væri með magakveisu.
Við höfðum spilað saman í 2,5 ár. Hún hafði aldrei misst af leik.
Ég skoðaði samtalið. Skilaboðin voru áberandi stutt.
Eitthvað var ekki rétt. Hún skrifaði venjulega ekki svona.
Hún notaði mikið af tjáknum og brosköllum.
Það var líka óvenjuleg stafsetningarvilla.
Ég hringdi í hana á hverjum degi eftir þetta en enginn svaraði.
Ég vissi að eitthvað mikið var að, svo ég hringdi í lögregluna.
PYNTINGARMORÐIN Í VALLENTUNA
Það er kalt síðdegi þann 15. janúar 2020.
Lögreglan fær símtal frá áhyggjufullri konu í Vallentuna.
Hún hefur reynt að ná í vinkonu sína, Suzanne, í marga daga-
- en hefur ekki fengið nein svör.
Hún hefur líka reynt að ná í mann Suzanne, Lars.
En henni hefur ekki heldur tekist að komast í samband við hann.
Lögregluþjónninn Mikaela og tveir samstarfsmenn hennar-
- eru send að athuga með parið.
Við vorum með nema með okkur sem við vorum í samskiptum við.
Þau höfðu örugglega farið eitthvert burt.
I versta falli var þetta tilfelli þar sem einhver með geðræn vandamál-
hafði drepið hinn aðilann og svo framið sjálfsmorð.
En það var ólíklegasta atburðarásin.
Á þeim forsendum keyrðum við að húsinu.
Þegar við komum sáum við aðventuljós í glugganum.
Annars er myrkur.
Við komum að húsinu og bönkum á hurðina.
Enginn svarar. Við lítum inn fyrir og sjáum stofuna.
Hinir gluggarnir eru huldir með teppum eða þykkum gardínum.
Við getum ekki séð inn, sem er mjög skrýtið.
Við keyrum upp að húsinu og kveikjum á bláu ljósunum.
Ef einhver er heima munu þau bregðast við því.
En það eru engin viðbrögð.
Aðstæðurnar verða óhugnalegri þegar við komumst að því-
að nágrannarnir höfðu séð bíl parsins keyra burt daginn áður.
Þau tala við annan nágranna og verða tortryggnari.
Eitthvað gæti hafa komið fyrir Lars og Suzanne.
Við opnum póstkassann og sjáum póst frá liðinni viku.
Hann hefur ekki verið sóttur í nokkra daga.
Vitni höfðu séð bíl parsins yfirgefa landareignina-
en pósturinn hafði ekki verið sóttur. Þetta þótti grunsamlegt.
Lögreglan hefur samband við vinnustað konunnar.
Hún hefur ekki mætt til vinnu undanfarna daga.
Lögreglan talar við bróður konunnar sem er mjög áhyggjufullur.
Mikaela og samstarfsmenn hennar ákveða að grípa til aðgerða.
Við brjótum upp hurðina. Samstarfsmaður minn fer fyrst inn-
- og neminn fer síðastur inn.
Þegar hurðin opnar finnum við lykt.
Það er lykt sem maður þekkir þegar maður vinnur fyrir lögregluna.
Það lyktar eins og einhver hafi dáið þarna. Það lyktar af blóði.
Við sjáum lík á eldhúsgólfinu.
Andlitið snýr í hina áttina. Líkið er hulið teppi.
Það er hulið á þann hátt að þetta gæti ekki hafað verið sjálfsmorð.
Hefur annað þeirra myrt hitt?
Hurðin á móti mér er lokuð. Það er áhættusvæði.
Við opnum hurðina og það er kolamyrkur. Gluggarnir eru huldir.
Fyrir neðan mig sé ég einhvern með andlitið að mér.
Andlitið er þakið mörgum lögum af plasti.
Ég segi við nemann: "Þú þarft ekki að sjá þetta".
Að sjá einhvern sem hefur þjáðst svona, enginn ætti að sjá það-
- oftar en er nauðsynlegt.
Við förum út, lokum hurðinni og hringjum eftir liðsauka.
Við segjum að við höfum fundið tvær látnar manneskjur.
Parið sem þau fundu var Lars Bystedt, 61 árs,-
- og Suzanne Dunå, 52 ára.
Vettvangurinn bendir til þess að þau hafi verið myrt.
Undirbúningsrannsókn fer af stað. Réttartæknimaðurinn Jonas er þar.
Húsið var hljótt þegar við komum þangað.
Það var mjög mikið myrkur, bara kveikt á einum lampa.
Einhver virðist hafa leitað í húsinu.
Skúffur og kassar voru opnar. Hlutir höfðu verið teknir upp úr.
Eldhúsgluggarnir voru þaktir með efni svo maður gat ekki séð inn.
Það var blóð á eldhúsborðinu.
Maðurinn lá á eldhúsgólfinu, undir teppi, í sínu eigin blóði.
Það var stóll yfir höfði hans til að reyna að fela líkið.
Lögreglan er undrandi.
Gerandinn virðist hafa verið í húsinu mörgum sinnum.
Það var mikið af blóði á borðinu og það hafði lekið niður-
- í áttina að teppinu á gólfinu.
En blóðið hafði ekki lekið á teppið.
Teppinu var komið fyrir eftir að blóðið hætti að leka-
- og hafði þornað á borðinu.
Við snerum manninum við og sáum alvarlegan skurð á hálsi hans.
Það var tómt slíður á eldavélinni.
Morðvopnið gæti hafa verið geymt í slíðrinu.
Réttartæknideildin gengur frá sönnunargögnunum í eldhúsinu-
og fer að svefnherberginu þar sem hitt líkið er.
Rétt innan við dyrnar liggur kona.
Höfuð hennar er pakkað inn í plast og það er belti utan um háls hennar.
Bæði beltið og plastið gætu hafa verið notað til að drepa hana.
Við fundum för í kringum úlnliði hennar.
Tvö mjó, samsvarandi för sem litu út eins og eftir handjárn.
Þegar við leituðum að hlutum urðu handjárn áhugaverð.
Það er röndótt far eftir skó á milli herðablaðanna á henni.
Það er líka röndótt fótspor á gólfinu.
Gæti einhver hafa stigið ofan á bakið á henni?
Það er svipað röndótt fótspor í eldhúsinu.
Þau finna líka sporöskjulaga fótspor í eldhúsinu.
Þau grunar að gerendurnir hafi skilið eftir fótsporin.
Réttarrannsóknardeild ríkisins greinir fótsporin-
ásamt hinum sönnunargögnunum í húsinu.
Aðferðirnar sem voru notaðar stóðu upp úr.
Tvö fórnarlömb höfðu verið myrt með tveimur aðferðum.
Nokkrar manneskjur gætu verið viðriðnar.
Eitt fórnarlamb hafði verið skorið á háls, sem er grimmt, skyndilegt morð.
Hitt fórnarlambið var kyrkt og andliti hennar pakkað inn í plast.
Það líkist pyntingum. Það er hægara ferli.
Allir gluggarnir voru huldir,-
sem gæti verið merki um að fórnarlömbunum var haldið á lífi-
í því skyni að fá upplýsingar eða peninga frá þeim.
Lögreglan byrjar að rannsaka Lars og Suzanne-
til að athuga hvort einhver vildi vinna þeim mein.
Hún vill finna ástæðu fyrir því hvers vegna þau voru myrt.
Maður getur ekki ímyndað sér hvað hefur gerst.
Að þetta hafi virkilega gerst. Það er erfitt að melta það.
Það kemur manni í uppnám og gerir mann reiðan.
Það er ótrúlegt að þau séu ekki lengur á lífi.
Lars var mér eins og bróðir. Hvorugur okkar átti systkini.
Hann hefur fiktað við gítar svo lengi sem ég man.
Hann spilaði með vinum. Þeir voru í ýmsum hljómsveitum.
Þeir spiluðu og tóku upp tónlist.
Hann elskaði dýr og náttúruna.
Við gátum talað saman í skóginum í fleiri klukkutíma.
Maður gat talað við hann um hvað sem er.
Suzanne var ein vingjarnlegasta manneskja í heimi.
Glöð, indæl, alltaf hlæjandi...
Hún lét fólkinu í kringum sig líða vel.
Lars lýsti upp þegar hann hitti hana. Þau áttu gott samband.
Enginn sagði neitt ljótt um Lars eða Suzanne.
Parið var ekki í áhættu svo athyglinni er beint að vettvanginum-
og eftirliti með bíl parsins sem er horfinn.
Við töluðum við nágrannana og komumst að því að það hafði verið-
- umferð í kringum vettvanginn.
Það er mjög líklegt að þeir sem myrtu þau-
hafi líka notað bílinn þeirra. Bíllinn varð forgangsatriði.
Það hafði líka verið annar bíll, Amerískur bíll, á staðnum.
Jeppi, Cherokee, eða annar svipaður.
Ein tilgátan var að gerandinn hefði verið-
á vettvanginum nokkrum sinnum, einnig eftir morðin.
Tilgátan er sú að gerendurnir hafi verið að leita að einhverju.
Lögreglan skoðar nánar fjármál Lars og Suzanne.
Þau höfðu lifað fábrotnu lífi.
En sumarið 2019 seldi Lars fjölskyldubýli.
Landið og skógurinn þörfnuðust mikils viðhalds.
Hann vildi halda áfram með líf sitt.
Hann seldi býlið um það bil sex mánuðum fyrir morðin.
Það var stór upphæð, í kringum 14 milljónir SEK.
Það vekur athygli okkar.
Lögreglan heldur áfram að leita að vísbendingum-
- í bankayfirliti parsins.
Þau voru sparsöm. Engin óhófleg útgjöld.
Hins vegar var stór færsla-
- á svipuðum tíma og morðin.
Það voru 60.000 SEK frá hans reikningi og 160.000 SEK frá hennar.
Augljóslega varð þetta ein af þeim vísbendingum-
- sem var mikilvægust.
Lögreglan hefur samband við bankann til að komast að því-
hvaða reikningur tók við peningunum, en það tekur tíma.
Á meðan hún bíður eftir bankanum verða önnur þáttaskil.
Þann 17. janúar finnst Skoda-bifreið parsins á bílastæði í Norrtälje.
Ferjur sigla nálægt Norrtälje.
Kannski höfðu gerendurnir farið úr landi.
Hver vegna skildu þeir bílinn eftir í Norrtälje?
Það var torskilið.
Kannski höfðu þeir farið úr landi.
Þeir skildu bílinn eftir og fóru um borð í ferjuna.
Það gæti bæði flækt og einfaldað málið.
Það gætu verið vísbendingar í myndefni úr öryggismyndavélunum.
Við fengum farþegalistann og leituðum að vísbendingum.
Lögreglan skoðar í smáatriðum allt sem hún finnur á ferjustöðinni.
En það virðist tilgangslaust. Þegar allar slóðir virðast kaldar-
heyrir lögreglan loksins frá bankanum varðandi færslurnar.
Nóttina sem morðin voru framin var framkvæmd millifærsla-
sem er hægt að rekja á heimili 28 ára manns í Vallentuna.
Hver er þessi 28 ára maður? Er hann morðingi?
Er hann þjófur? Hefur hann verið þvingaður-
til að taka við greiðslunni af hugsanlegum morðingja?
Það er áhættusamt að aðhafast strax og handtaka manneskju-
út frá þeim haldlitlu upplýsingum sem við höfðum í byrjun.
Við þurftum að halda rónni og byggja upp málið.
28 ára maðurinn býr í Vallentuna-
- í skúr á landareign móður sinnar.
Hann virtist hafa verið viðriðinn glæpsamlegt athæfi.
Hann gæti hafa selt einhverja bíla.
En hann var frekar venjulegur maður. Hann var ekki á sakaskrá.
Það er undarlegt að fremja svona glæpi-
- án þess að vera á sakaskrá.
Lögreglan reynir að tengja manninn við parið.
Hann býr nálægt parinu en eina önnur tengingin var-
æskuvinur mannsins sem bjó á býlinu sem hafði verið selt.
Gæti vinurinn hafa sagt honum frá 14 milljónunum?
Þekking á vettvanginum gæti verið ástæðan fyrir því-
að gerandinn kom aftur mörgum sinnum.
Það hafði verið tilkynnt að Jeep Cherokee hafði sést á svæðinu.
28 ára gamli maðurinn átti Jeep Cherokee-bifreið.
Það gerði hlutina áhugaverðari. Vísbendingarnar smullu saman.
Á meðan rannsóknin á 28 ára manninum magnast-
tekur lögreglan eftir svolitlu sem flækir málið.
Eftir morðin fór 28 ára maðurinn til Barcelona.
Við erum nánast blind í útlöndum.
En við sáum að hann var með stelpu í Barcelona.
Hann keypti Gucci töskur, hugsanlega handa kærustunni.
Hann er að eyða peningum fljótt.
28 ára maðurinn er ekki bara að eyða miklum peningum.
Hann hefur líka oft samband við manneskju í Svíþjóð.
Hann er í miklum samskiptum við þennan mann. Það er ákaft.
Þeir tala um hvernig það er að vera í fangelsi.
Hvernig glæpi þeir gætu hafa framið.
Samtal þeirra gæti verið um tvöfalda morðið.
Jafnvel þótt 28 ára maðurinn sé í Barcelona-
heldur lögreglan áfram að safna upptökum úr eftirlitsmyndavélum-
sem gætu gefið til kynna hvað 28 ára maðurinn gerði-
- fyrir og eftir glæpinn.
Hann hefur verið í þó nokkrum veðlánabúðum.
Í eitt skiptið eru það eigur fórnarlambanna-
- sem hann selur veðlánabúðinni.
Það er sterk sönnum um að hann hefur verið inni í húsinu.
Það er mjög líklegt að hann hafi verið viðrðinn ránið.
Það finnst önnur upptaka úr öryggismyndavél-
sem er sérstaklega áhugaverð fyrir lögregluna.
Hún er úr matvörubúð nálægt vettvanginum.
Hún er tekin sama dag og Lars og Suzanne eru myrt.
En hér er 28 ára maðurinn ekki einn. Hann er með öðrum manni.
Er hann annar gerandi, eða hver er hann?
Lögreglan finnur fleiri upptökur af mönnunum saman.
28 ára maðurinn og hinn maðurinn voru saman í Norrtälje.
Skoda-bifreið fórnarlambanna var skilin eftir í Norrtälje.
Tæknilega séð hefðu þeir getað keyrt bifreiðina þangað.
Hinn maðurinn er aðeins yngri en 28 ára maðurinn.
Þegar lögreglan rannsakar hann nánar kemst hún að því-
að hann er sá sem 28 ára maðurinn hefur verið í sambandi við.
Yngri maðurinn vann í byggingavinnu.
Hann er í miklum samskiptum við 28 ára manninn.
Yngri maðurinn lifði venjulegra lífi.
Hann átti kærustu, bjó í Vallentuna, var í vinnu-
og vildi stofna fjölskyldu. Hann lifði venjulegu lífi.
Lögreglan safnar fleiri upptökum úr öryggismyndavélum-
og byrjar að leita að yngri manninum.
Yngri maðurinn keypti lambúshettu.
Á upptökunum sáum við líka-
að einhver reyndi að taka út peninga með korti fórnarlambsins.
Sá maður var líka með lambúshettu.
Hún lítur út eins og lambúshettan sem hann keypti stuttu fyrir morðin.
Nú er líka hægt að tengja yngri manninn við glæpinn.
Skyndilega sér lögreglan smáskilaboð-
á milli 28 ára mannsins og yngri mannsins.
Það kemur í ljós að 28 ára maðurinn kemur aftur til Svíþjóðar.
Það er tækifæri fyrir okkur til að fylgjast með þeim.
Hverjir eru þeir? Voru þeir viðriðnir morðin?
Lögreglan þarf að hafa hraðar hendur.
Hún þarf næg sönnunargögn til að handtaka mennina-
áður en þeir eyða sönnunargögnum eða fremja fleiri glæpi.
Þegar 28 ára maðurinn kemur til baka sækir yngri maðurinn hann.
Það var áhugavert.
Á meðan fylgst er með mönnunum vinnur réttartæknideildin að því-
að greina hluti af vettvanginum og bílnum.
Fleiri réttartæknimenn rannsaka Skoda-bifreiðina.
Aðrir réttartæknimenn skoðuðu innviði bílsins.
DNA yngri mannsins fannst inni í bílnum.
Það er ekki lengur skynsamlegur vafi varðandi millifærsluna.
Þeir voru á svæðinu þegar glæpurinn var framinn.
Þeir voru saman. Þeir höfðu undirbúið sig.
Þeir höfðu talað um langa fangelsisdóma.
Það passaði allt saman og við þurftum að grípa til aðgerða.
Þremur vikum eftir morðin handtekur lögreglan mennina.
Það er leitað á heimilum þeirra.
Við leituðum á heimili 28 ára mannsins og fundum úr.
Hann hafði reynt að selja úrið í veðlánabúð í Stokkhólmi.
Úrið er greint og það finnst DNA úr konunni á því.
Loksins getur lögreglan yfirheyrt mennina hvern fyrir sig-
og heyrt hvað þeir hafa að segja um ásakanirnar.
Í byrjun sagðist 28 ára maðurinn ekki hafa neitt að segja.
Hann svaraði ekki neinum spurningum.
Við gerðum ráð fyrir því að hann myndi áfram ekki segja neitt.
Við þurftum samt sem áður að halda áfram að vinna jafn hörðum höndum.
Yngri maðurinn var líka spurður út í ásakanirnar.
Í fyrstu yfirheyrslunni sagði hann "Oh".
Svo útskýrði hann hvers vegna þeir höfðu verið á staðnum.
Þeir voru þar til að prufukeyra bíl og fengu svo kaffi í eldhúsinu.
Það hefði getað verið afsökun yngri mannsins.
Útskýring á því hvers vegna hann hafði verið í bílnum og húsinu.
Að hann hafi ekki haft neitt með málið að gera.
Báðir menn neita glæpnum svo lögreglan þarf fleiri sönnunargögn.
Annað hvort til að sanna aðild þeirra eða hreinsa þá af grun.
Farsímagögn yngri mannsins voru greind.
Þann 16. janúar bregður hann út af sínu venjulega mynstri-
- og fer í skóginn.
Hugsanlega losaði hann sig við eitthvað í þeirri ferð.
Sérfræðingur lögreglunnar verður heltekinn af hugmyndinni-
um að fara og leita að vísbendingum á leiðinni.
En þetta er risastórt svæði.
Mér fannst þetta ekki vera góð hugmynd.
En ég hugsaði líka, hví ekki?
Við prófum þetta. Mennirnir fá frískt loft.
Athugun á yngri manninum-
leiddi í ljós að um morguninn þann 16. janúar, á leiðinni í vinnuna-
hafði hann samband við 28 ára manninn. Hann hafði lesið í blaðinu-
að tvær manneskjur höfðu fundist látnar.
Svo hringdi hann í vinnuna og tilkynnti sig veikan.
Hann sagði yfirmanni sínum að hann væri veikur og liði illa.
Svo fer hann í átt að Norrtälje.
Í Norrtätlje hefur hann samband við 28 ára manninn.
Strax eftir símtalið fer hann á bensínstöð.
Yngri maðurinn keypti 5 lítra bensíndúnk.
Svo keypti hann 5 lítra af bensíni á annarri bensínstöð.
Eftir innkaupin í Norrtälje-
keyrir yngri maðurinn í óvenjulega átt.
Hann hafnar í miðjum skóginum.
Lögreglan kembir svæðið í von um að finna-
eitthvað sem yngri maðurinn hefur losað sig við.
Við höfðum verið að leita í skóginum í klukkutíma eða tvo.
Sérfræðingurinn sem hafði stungið upp á leitinni hringdi.
Hérna, í burtu frá stóra veginum, hafði hann fundið-
- eldstæði, hér til vinstri.
Það leit út eins og brennd tölva og hugsanlega kortalesari.
Þegar ég heyrði það hugsaði ég undir eins-
að þetta hlytu að vera hlutir frá húsi fórnarlambanna.
Tölva og kortalesari voru á meðal þess sem vantaði í húsinu.
Þetta er stórt svæði. Líkurnar á því að vera í sveitinni og finna-
sönnunargögn um bruna mörgum mánuðum seinna eru mjög litlar.
Svona trúfesta er öflug.
Hún bætir rannsóknina.
Það var gaman að finna nál í heystakk.
Hlutirnir úr bálinu eru svo skemmdir-
að ekki var hægt að finna sönnunargögn.
En yfirmanni rannsóknarinnar finnst þeir samt mikilvægir rannsókninni.
Við getum ekki staðfest að það sé morðvopnið en við fundum hníf.
Við fundum handjárn. Samkvæmt krufningunni-
var konan með för sem hefðu getað verið eftir handjárn.
Við fundum líka bíllykil sem passaði við Skoda-bifreiðina-
- sem fannst í Norrtälje.
Greiningu á sönnunargögnunum sem fundust á vettvanginum er lokið.
Því miður eru ekki margar niðurstöður.
En það finnst eitthvað áhugavert.
Hver setti teppið yfir manninn?
Rannsóknin finnur DNA-snið-
sem passar við 28 ára manninn. Hann hefur handleikið teppið.
Önnur mikilvæg spurning er-
hver skildi eftir fótspor á baki Suzanne?
Við lögðum mikla vinnu í að finna réttu skóna.
Við keyptum skó í mörgum mismunandi stærðum og gerðum.
Við héldum að við hefðum fundið réttu skóna.
Það er stór stærð. Yngri maðurinn er hávaxinn.
Hann er með stóra fætur svo þetta gætu verið skórnir hans.
Einhver hefði getað kyrkt hana og stuðst við bakið á meðan.
Mjög áhugaverðar vísbendingar finnast í bílum mannanna.
Jeep Cherooke-bifreið var gerð upptæk fyrir rannsókn.
Það fundust hárlokkar í bílnum.
Nánari athugun sýndi-
að eitt hárið passaði við hár látnu konunnar.
Við skoðuðum fleiri bíla.
Við skoðuðum Volvo-bifreið yngri mannsins.
Við fundum tösku í bílnum hans.
Það var búnt af blóðugum pappír í töskunni.
Það var blóð úr tveimur manneskjum á pappírnum.
Það var úr látna manninum og 28 ára manninum.
Þegar lögreglan ber sönnunargögnin undir 28 ára manninn-
byrjar hann að tala, eftir fjóra mánuði af þögn.
28 ára maðurinn viðurkennir að hann hafi ætlað að ræna þau.
Þeir fara að húsinu í Sursta.
Þeir fara inn í húsið og svo yfirgefur 28 ára maðurinn húsið.
Þegar yngri maðurinn kemur út eru Lars og Suzanne látin.
Hann var ekki inni í húsinu þegar morðin voru framin.
Þegar yngri maðurinn heyrir nýju ásakanirnar-
- breytir hann líka sinni frásögn.
Yngri maðurinn skellir skuldinni á 28 ára manninn.
Hann segir að 28 ára maðurinn hafi framið bæði morðin.
Við sviðsettum atburðinn á vettvanginum með báðum mönnum.
Þeir fengu að útskýra hvað gerðist.
Hann segir að 28 ára maðurinn hafi hrint sér.
Hann hrasaði og steig óvart á Suzanne.
Það var hans útskýring á fótsporinu á bakinu á henni.
Á meðan á yfirheyrslunum stendur finnst áhugaverð vísbending.
Daginn sem morðin voru framin fengu báðir mennirnir tölvupóst-
frá þriðja aðila með ítarlegri áætlun fyrir glæpina.
Sendandinn heitir Theo Arkas.
Er Theo Arkas gerandi? Framdi hann morðin?
Daginn sem morðin eru framin fá báðir mennirnir tölvupóst.
Theo Arkas hefur lýst því hvernig ránið á að fara fram.
Verkaskiptingu, hvernig þeir eiga að haga sér og að þeir verða ríkir.
Tölvupóstar og spjallskilaboð sýna að þetta hefur staðið yfir lengi.
Það er ekki bara fyrir morðin. Theo Arkas hefur skipað,-
eða skrifað, að yngri maðurinn muni fá viðurkenningu-
- ef hann gerir ákveðna hluti.
Tölvupóstarnir útskýra líka hvernig peningunum verður skipt á milli.
Yngri maðurinn sagði að hann gerði það sem 28 ára maðurinn vildi-
en 28 ára maðurinn sagði að hann hefði verið beittur þrýstingi.
Jafnvel eftir morðin getur lögreglan séð að hinir grunuðu-
eru ennþá í sambandi við Theo Arkas.
28 ára maðurinn sendi Theo Arkas tölvupóst.
Og segir að yngri maðurinn hafi gert það.
Lögreglan leitar að Theo Arkas í gögnum sínum en finnur hann ekki.
Hún þarf að finna hann á annan hátt.
Finnast tölvupóstsreikningar eða millifærslur?
Þegar hún grefur dýpra finnur lögreglan svolítið mjög óvænt.
Þeir eru frá sömu manneskjunni. Þetta er sami sendandinn.
28 ára maðurinn sendi tölvupóstana-
en hann segir að þeir séu frá mismunandi manneskjum.
Við fórum að átta okkur á því að þessi manneskja var tilbúningur.
Við spurðum 28 ára manninn út í það við yfirheyrslurnar.
Hann stóð fast á sínu.
28 ára maðurinn hafði skapað sýndarheim.
Það voru nokkrar manneskjur.
Að hluta til tilbúningur og að hluta til raunverulegar.
Markmiðið var að breyta þeim eða gera þær hættulegri.
Til að geta hótað fólki með þeim.
Lögreglan ákveður að opinbera fyrir yngri manninum-
- að Theo Arkas er ekki til.
Hann á erfitt með að skilja það.
Lögreglan þarf að endurtaka það að Theo Arkas er 28 ára maðurinn.
Hann byrjaði að skilja að þetta voru ekki alvöru manneskjur.
Það var mjög erfitt fyrir hann.
Hann brást líkamlega við í yfirheyrsluherberginu.
Hann bað um hlé.
Þegar hann kom til baka talaði hann í klukkutíma.
Við trufluðum hann ekki.
Samstarfsmaður minn og ég héldum niðri í okkur andanum og hlustuðum-
- á það sem hann sagði okkur.
Farsímar mannanna höfðu verið gerðir upptækir.
Loksins tókst að hala niður upplýsingunum og fá aðgang-
- að samtölum þeirra um morðin.
Tónninn var ógnvekjandi. Hann var miskunnarlaus.
28 ára maðurinn var áróðursmaðurinn. Hann eggði meira.
Hann fékk bara stutt svör frá yngri manninum.
En svör yngri mannsins voru líka stundum dónaleg.
En sá 28 ára virtist vera aðalsprautan.
Miskunnarlausa spjallið-
er góð heimild fyrir tilefni í rannsókn.
Skuldbinding okkar til að gera okkar besta í rannsókninni-
byrjaði þarna. Glettinn tónninn stóð upp úr.
Þann 16. nóvember 2020 hefjast rettarhöldin gegn mönnunum-
- í héraðsdóminum í Attunda.
Yngri maðurinn sat við þetta borð.
28 ára maðurinn settist hér eftir að handjárn hans voru fjarlægð.
Það opnaðist hyldýpi á milli fyrrum vinanna.
Í þrjú ár höfðu þeir verið í miklum samskiptum.
Þeir höfðu spjallað, hringt, hangið saman.
Þegar eldri maðurinn kallaði sleppti yngri maðurinn öllu lausu.
Nú litu þeir ekki einu sinni á hvorn annan.
Eina skiptið sem yngri maðurinn leit á 28 ára manninn-
var þegar 28 ára maðurinn benti á hann sem eina morðingjann.
Það er eftirtektarvert að báðir hinir grunuðu-
eru sammála um margt, eins og skipulagninguna og spjallið.
Þeir eru sammála þangað til það kemur að morðunum.
Snemma morgun þann 11. janúar 2020-
sendir 28 ára maðurinn yngri manninum smáskilaboð.
Í þeim stendur: "Rise and shine".
Þeir borða morgunmat á McDonalds í Hägernäs.
Svo fara þeir að húsinu í Sursta en leggja kílometer í burtu.
Þeir ganga restina af leiðinni að húsinu.
Svo setjast þeir fyrir utan húsið og bíða.
Yngri maðurinn sagði að þeir hefðu haft samkomulag.
Ef Suzanne væri heima þá myndu þeir ekki fara inn í húsið.
Svo kviknar á ljósinu á veröndinni.
Yngri maðurinn er sendur af stað.
Ég fór að hurðinni. Ég kraup þar.
Ég var svo taugaóstyrkur. Hjartað mitt bankaði hratt.
Svo er hvellur. Yngri maðurinn sparkaði upp hurðina.
Hann gekk inn og ég heyrði hvell.
Ég hljóp að innganginum.
Hann stóð fyrir framan Lars. Lars sat á stól í eldhúsinu.
Það var brauðhnífur á borðinu.
Lars spurði: "Viltu peninga? Við eigum enga peninga".
Ég panikkaði. Ég kannaðist við Lars og Suzanne.
Ég sagði þeim að setjast. Hún gæti róað sig.
Ef allir væru rólegir myndi enginn meiðast. Þetta væri bara rán.
Hér verða frásagnir mannanna tveggja ólíkar.
Ég heyrði þá tala saman í eldhúsinu og svo heyrði ég hvell.
Lars var á eldhúsgólfinu.
Blóðpollurinn undir höfði hans varð stærri og stærri.
Christoffer stóð yfir honum og skammaði hann.
Hann leit á mig, tók plastið og fór í svefnherbergið.
Ég heyrði læti þaðan.
Ég heyrði plast vera togað af rúllu.
Christoffer stökk út úr svefnherberginu.
Hann reif í jakkann minn og dró mig inn í svefnherbergið.
Ég reyndi að stíga ekki á hana.
En ég missti jafnvægið og steig á hana.
Ég steig á bakið á henni.
Ég handjárnaði Suzanne og fór út. Hún sat á rúminu.
Hann átti að binda Lars einhvern veginn.
Við þurftum að hafa forskot að bílnum.
Eftir smá stund heyrði ég dynk eins og eitthvað dytti á gólfið.
Honum blæddi í gegnum hanskann. Ég spurði hvað hefði gerst.
Ég skildi fljótlega-
að Lars og Suzanne voru ekki lengur á lífi.
Þetta er erfitt fyrir ákæruvaldið.
Aðeins tvær manneskjur vita hvað gerðist nákvæmlega.
Mennirnir tveir vita það en þeir kenna hvor öðrum um.
Einu ári eftir morðin fá mennirnir sína dóma.
28 ára maðurinn, Christoffer Öhman, er dæmdur í lífstíðarfangelsi-
fyrir að myrða Suzanne með yngri manninum.
Yngri maðurinn er líka dæmdur í lífstíðarfangelsi.
En enginn er sakfelldur fyrir morðið á Lars.
Það tekur ekki langan tíma að áfrýja dómnun.
Málið fer fyrir áfrýjunardómstól.
Tveir menn fara inn. Þegar þeir koma út eru tvær manneskjur látnar.
Það er augljóst hvað gerðist.
En lagalega séð verður maður að komast að því hver gerði hvað.
Sönnunarbyrðin í morðmáli verður að vera mikil.
Það verður að vera hafið yfir skynsamlegan vafa-
að manneskjan gerði það sem ákæruvaldið heldur fram.
Héraðsdómur tók mark á fótsporinu á Suzanne.
Það passaði við skó yngri mannsins.
Áfrýjunardómstóllinn var ósammála. Útskýringu hans, að honum var hrint-
og að hann hafði óvart stigið á hana mátti ekki vísa frá.
Áfrýjunardómstóllinn lagði áherslu á óvild Christoffer í garð Lars.
Lars átti fjölskyldubýli þar sem maður var leigjandi.
Sá maður var 28 ára manninum mikilvægur.
Áfrýjunardómstóllinn færði rök fyrir að yngri maðurinn hefði ekki tilefni-
eða óvild gagnvart Lars eða Suzanne.
Hann vildi ræna þau en ekkert meira.
Áfrýjunardómstóllinn dæmir Christoffer Öhman-
- í lífstíðarfangelsi-
fyrir að ræna og myrða bæði Lars og Suzanne.
Yngri maðurinn er bara sakfelldur fyrir rán.
Hann er dæmdur í fjögurra ára fangelsi.
Tvöföld morð þar sem þeir grunuðu benda á hvorn annan eru erfið mál.
Ég veit að það er undarlegt að ein manneskja var dæmd fyrir morðin-
og hin var bara dæmd fyrir rán, en þannig fór þetta.
Í samanburði við það sem ég hef séð á mínum ferli-
er þetta einn hrottalegasti vettvangur sem ég hef séð.
Það er svo augljóst að henni var pakkað inn í plast.
Ég hugsa um það í hvert sinn sem ég nota plastfilmu heima hjá mér.
Hún hlýtur að hafa verið hrædd.
Af hverju? Það er það sem ég spyr sjálfan mig að í sífellu.
Hvernig getur maður verið svo heimskur að halda-
að hann hafi haft 14 milljónir faldar í dýnunni sinni?
Eða að hann gæti millifært þær án þess að einhver tæki eftir því?
Það er algjör sturlun.
Þetta er óskiljanlegt.
Ég sakna hans mikið.
Þýðandi: Stefanía Harðardóttir Iyuno-SDI Group